
Consumptlon!  —  Terrible  insatiable  tyrant!  Who  can  arrest  thy 
progress,  or  number  thy  victims !  —  Why  dost  thou  strike 

trievably  secured  thy  victim ,  and  thy  fangs  are  crimsoned  with 
its  blood  ?  — - 

Warren.  (Diary  of  a  late  Physician.) 

De  symptomatologia  tuberculoseos  pulmonum. 


Tuberculosis  pulmonum  ille  est  morbus,  in  quo  per 
influxum  peculiaris  discrasiae  humorum,  in  pulmonibus 
heteroplasmata  sui  generis  oriuntur,  quae  organisatione 
propria  destitutae,  formae  plerumque  granulosae,  mag¬ 
nitudinis  admodum  diversae,  coloris  ex  griseo  albi  vel 
griseo  -  flavicantis,  consistendae  pro  vario  stadio  vel  gela¬ 
tinosae  vel  pultacae  ad  duriusculam  usque  sunt,  in  cel¬ 
lulis  aereis  pulmonum  aut  in  textu  eorum  interstitiali  se¬ 
dent,  juxtapositione  crescunt,  decompositioni  sui  ipsius 
subjiciuntur,  et  tubercula  nominantur. 

Haec  nunc  decompositio  tuberculorum  plurimis  in 
casibus  eo  modo  procedit,  ut  massa  tuberculosa  emol¬ 
liatur,  hacque  massa  emollita  circumdans  parenchyma 
pulmonum  ita  irritetur,  ut  purulenta  aut  ichorosa  ejus 
destructio  inducatur,  uno  verbo:  emergit  inde  phthisis 
pulmonalis,  cujus  origo  hac  via  tam  frequens  est,  ut 
recentiori  tempore  phthisis  et  tuberculosis  pulmonum  sy- 
nonirna  sint  facta,  et  apud  multos  auctores  unum  eundem- 
que  morbum  designent. 

Tam  frequentia  hujus  morbi,  quae  tanta  est,  ut  in 
majoribus  urbibus  quinta  pars  moriendum  per  eam  truci¬ 
detur,  quam  ocultus  et  subdolus  ejus  decurrendi  modus, 
summum  in  nobis  excitare  debent  desiderium ,  ut  eum 
praecipue  ab  initio  tuto  cognoscere  possimus.  Hoc  diffi- 

illimum  et  saepae  impossibile  negotium  exponere,  hujus 
opusculi  finis  est. 

Depromitur  tuberculoseos  pulmonalis  diagnosis  ex 
symptomatibus  tam  objectivis  quam  subjectivis;  priora 
multo  majoris  sunt  valoris,  et  colliguntur  ex  percussione 
et  auscultatione  thoracis,  ex  habitu,  situ  et  gestatione 
corporis ,  ex  dimensionibus  cavi  pectoris ,  quae  ambo 
signa  sic  dicta  physicalia  largiuntur;  ex  sputis  eorumque 
analysi  chemica  et  microscopica,  ex  respiratione,  extussi, 
ex  haemoptysi ,  ex  circulo  sanguinis  et  variis  cum  mox^bo 
principali  complicatis  aliis  morbis. 

Signa  ex  percussione. 

Percussio  tuberculis  adhuc  parvis  et  discretis,  pa¬ 
rum  adhuc  praestabit,  quum  sonus  parum  aut  nihil  ab 
illo  sub  statu  sano  percepto  aberrabit;  si  autem  in  parte 
aliqua  pulmonis  major  copia  tuberculorum  fuerit  congre¬ 
gata  ,  tunc  certe  sonus  obtusus ,  illo  similis ,  quem  regio 
cordis  percussa  edit,  eorum  praesentiam  indicabit. 

Maxima  attentione  dignae  sunt  sub  percussione  regio 
clavicularis  media,  regio  immediate  supra  claviculam  et 
regio  inter  claviculam  et  costam  quartam  sita.  Scimus 
enim ,  apices  pulmonum  frequentissimime  esse  sedem 
tuberculorum.  Saepe  etiam  sonus  obtusus  in  uno  latere 
et  clarus  in  altero,  in  illo  tubercula  evoluta  indicat,  quae 
in  hoc  deficiunt,  aut  adhuc  nimis  parva  sunt,  unde 
comparatio  regionum  correspondentium  utriusque  late-: 
ris  semper  est  necessaria. 

Saepius  tamen  signa  diagnostica  ex  percussione  de- 
promta  fallere  possunt,  nisi  sequentia  in  mentem  vo¬ 
caremus  : 

1.  Quod  saepe  sonus  repercussus  sit  normalis,  tuber¬ 
culis  tamen  praesentibus.  Et  sub  cruditatis  et  sub  emol? 

litionis  stadio  hoc  contingere  potest,  si  tubercula  soli¬ 
taria  sunt,  et  tela  pulmonum  non  est  compressa.  Dein 
praesente  emphysemate  aut  pneumothorace  sonus  acu¬ 
tior  adhuc  est  quam  sub  statu  sano. 

2.  Si  fluidum  quoddam  inter  pleuram  costalem  et 
pulmonalem  est  collectum,  uti  hoc  post  pleuritidem,  aut 
sub  hydrothorace  locum  habet,  sonus  ibi,  ubi  fluidum 
residet,  est  obtusus,  sive  tubercula  adsint  sive  non.  Cogno¬ 
scimus  has  abnormitates  primo,  si  mensuramus  circum¬ 
ferentiam  thoracis  a  processu  spinoso  vertebrae  usque 
ad  mediam  sterni  partem,  et  si  comparamus  utriusque 
lateris  circumferentiam.  Ibi,  ubi  fluidum  collectum  est, 
circumferentia  erit  major;  et  secundo,  si  percutimus 
aegrum  tam  jacentem  quam  sedentem :  Nam  sedente  aegro 
fluidum  sub  hydrothorace  inferiores  ejus  partes  occupa¬ 
bit  et  tunc  sonus  in  inferiori  parte  usque  ad  regionem 
circumscriptam,  ubi  terminus  fluidi  superiora  versus  est, 
obtusus  erit.  Decumbente  contra  aegro ,  in  parte ,  in  qua 
decumbit,  colligetur  aqua  et  ibi  tunc  sonus  obtusus  per¬ 
cipietur.  Sub  empyemate  haec  migratio  fluidi  rarius  lo¬ 
cum  habet,  quum  plerumque  saccus  occlusus  sit,  in  quo 
pus  colligitur. 

Signa  ex  auscultatione. 

Cognoscimus  praesentiam  tuberculorum  in  pulmoni¬ 
bus  aut  ex  mutata  aut  ex  deficiente  respiratione  vesi¬ 
culari  ,  aut  per  varios  strepitus  peculiares ,  aut  ex  resonan¬ 
tia  vocis  in  variis  pectoris  regionibus. 

Dificqlime  per  auscultationem  tubercula  cruda  cog¬ 
nosci  possunt;  nam  non  datur  certum  eorum  signum, 
nisi  quod,  si  magna  eorum  copia  adest,  sonus  pulsans 
cordis  et  in  apicibus  pulmonum  bene  audiatur,  quod  de¬ 
monstrat  ,  parenchyma  pulmonum  particulis  solidis  esse 

infarctum.  Saepe  strepitus  vesicularis  non  a  statu  sano 
abludit ,  saepe  autem  in  circumferentia  eorum  validior 
est,  quod  tunc  respiratio  puerilis  vocatur  ]  non¬ 
numquam  parenchymate  pulmonum  solidescente  respi¬ 
ratio  vesicularis  in  respirationem  bronchialem  transit.  Si 
tuberculis  adhuc  crudis  catarrhus  bronchiorum  accedit, 
tunc  per  mucum  densum  saepius  sonus  producitur ,  qui 
rhonchus  m ucosus  vocatur.  Si  porro  massa  tubercu¬ 
losa  major  in  superficie  pulmonis  est  deposita,  sique  pleu¬ 
ra  pulmonalis  est  irritata  et  incrassata,  tunc  nonnum¬ 
quam  sonus  percipitur  illi  non  absimilis,  qui  oritur,  si 
corium  densum  et  recens  flectitur;  causa  hujus  soni  est 
attritus  inter  pleuram  pulmonalem  et  costalem. 

Majoris  valoris  sunt  signa  per  auscultationem  eruta , 
si  tubercula  jam  sunt  emollita,  aut  imo  jam  cava  in 
pulmone  formata.  Praeter  defectum  strepitus  vesicularis 
normalis,  in  partibus  a  tuberculis  occupatis,  primo  in 
stadio  plithiseos  tuberculosae ,  ubi  parvae  tantum  adsunt 
excavationes,  ibi,  ubi  percussione  sedes  tuberculorum 
indicatur,  sonus  auditur,  qui  crepitatio  cavernosa 
vocatur.  Simul  auditur  respiratio  vesicularis  fortis  et 
dura,  quae  ortum  ducit  ex  eo,  quia  aer  tantum  in  pau¬ 
ciores  adhuc  patentes  vesiculas  intrare  potest,  et  has 
majori  vi  expandit;  vocatur  sonus  inde  oriens:  strepi¬ 
tus  radens. 

In  secundo  plithiseos  stadio  porro,  (st.  emollitionis) 
raro  tantum  respiratio  vesicularis  in  superioribus  pulmo¬ 
num  lobis  auditur;  sed  varii  alii  percipiuntur  soni ,  qui 
per  excavationes  et  per  fluida  in  iis  provocantur. 
Auditur  nempe  tunc  in  regionibus,  ubi  adsunt  excava¬ 
tiones,  sic  dictus  rhonchus  cavernosus,  hic  autem 
iterum  pro  varia  cavi  ratione  varius  est.  Si  cavum  nul¬ 
los  continet  humores  et  nullam  aut  paucam  massam  tu¬ 
berculosam,  neque  nimis  amplum  est,  auditur  sonus 

flans  (Blasegerauseh)  qui  ab  introitu  aeris  in  hanc 
expansionem  rami  bronchialis  est  derivandus.  Hic  so¬ 
nus,  similis  et  respirationi  tracheali,  et  ab  hac  tantum 
eo  differt,  quod  sit  magis  acutus  et  circumscriptus, 
et  quod  loca  occupet,  ubi  respiratio  bronchialis  non 
amplius  percipi  potest.  Quo  profundior  est  sonus ,  eo 
majus  est  cavum.  Si  transitus  ex  ramo  bronchiali  in 
excavationem  est  liber,  si  nulla  ligamenta  membra¬ 
nosa  ex  vasis  concretis ,  aut  pseudoplasmatibus  aliis 
formata,  aditum  ad  excavationem  circumdant,  aut  in 
illa  ipsa  adsunt:  tunc  sonus  ille  sine  modificatione  per¬ 
cipitur,  alias  vario  modo  alteratur,  et  jam  fit  sibilans, 
jam  stridens,  jam  vagiens,  jam  erepens.  Si  cavum  majoris 
est  ambitus,  ramus  autem  bronchialis  minoris  diametri, 
tunc  oritur  sonus,  ac  si  in  aurem  observatoris  sufflare¬ 
tur,  qui  respiratio  cavernosa  nonnunquam  re  s  pi- 
ratio  amphorica  dicitur.  Si  excavatio  humoribus  est 
repleta,  et  aer  eos  perflat,  producitur  sonus,  qui  gurgi- 
tationi  aeris  fluidum  aliquod  perflantis  similis  est.  Re¬ 
spiratio  cavernosa  et  haec  gurgitatio  bene  distinguendae 
sunt  a  respiratione  bronchiali  et  a  rhoncho  mucoso.  Prior 
oritur,  si  propter  impermeabilitatem  parenchymatis  pul¬ 
monum  aer  majores  tantum  ramos  bronchiales  intrare 
potest,  et  sese  manifestat  ut  sonus  sibilans,  qui  autem 
durior,  clarior,  imo  fortior  est,  quam  ille,  qui  sub  re¬ 
spiratione  cavernosa  auditur.  Ronchus  mucosus  muco  in 
bronchiis  secreto  originem  suam  debet;  et  plane  differt 
ab  illa  gurgitatione  aeris  fluidum  perflantis. 

Ad  detectionem  sedis  excavationum  in  pectore  mul¬ 
tum  quoque  confert  sic  dicta  pectoriloquia.  Consistit  hoc 
phaenomenon  in  eo,  quod  vox  directe  ex  pectore,  ac 
si  in  intimo  pulmone  se  se  evolveret,  ad  auscultantis  au¬ 
rem  pervenire  videtur.  Sonus  per  bronchia  ad  excava¬ 
tionem  propagatus,  aerem  in  ea  contentum  et  ejus  pa- 

rietes  ad  oscillationes  cogit,  quae  dein  eo  melius  perci¬ 
piuntur,  quo  magis  elastica  est  membrana  earum  am¬ 
biens,  quo  compactior  parenchyma  pulmonum  circum¬ 
dans  ,  et  quo  propinquius  est  cavum  parieti  thoracis. 

Ceterum  omnes  hi  strepitus  nullam  saepe  praebent 
certitudinem  pro  diagnosi,  et  tantum  in  comhinatione 
cum  aliis  signis  majorem  adquirunt  dignitatem,  saepe 
imo  mors  tuberculis  induci  poterit,  quin  per  ausculta¬ 
tionem  eorum  praesentiam  eruere  possibile  fuerit. 

Signa  ex  habitu  corporis  et  ex  niensuratione 

thoracis. 

A  multis  habitus  sic  dictus  phthisicus  seu  floridus  pro 
signo  diagnostico  tuberculoseos  habetur;  sed  quamvis 
saepe  in  hominibus  hoc  habitu  insignitis  tubercula  evol¬ 
vantur,  tamen  frequentissime  et  sine  illo  hoc  flt.  Saepe 
enim  homines  staturae  minus  proceris,  capillis  bruneis 
nigrisve  praediti,  sat  robusti,  neque  oculis  coeruleis, 
neque  dentibus  albis  donati,  chloasmatibus  et  ephelidi¬ 
bus  conspersi,  spiritum  profundissimum  ducere  valen¬ 
tes,  genarumque  rubore  circumscripto  destituti,  phthisi 
tuberculosa  corripiuntur. 

Habitus  ergo  phthisicus  circumscripti  tantum  est  va- 
loris  pro  diagnosi  tuberculorum ;  sed  habitus  scrophu- 
losus  floridus  majori  attentione  dignus  est,  saepe  enim 
hac  ex  modificatione  scropliularum  transitus  in  tubercu- 
losim  formatur.  Sub  initio  morbi  situs  in  lecto  et  ge¬ 
statio  corporis  raro  a  normali  abludent ,  sed  in  sequen¬ 
tibus  stadiis  praediligitur  situs  in  eo  latere,  ubi  tuber¬ 
cula  adsunt,  et  si  ea  utrumque  latus  occupant,  situs  in 
dorso  ob  spiritus  angustiam  vitatur.  Truncus  seriori  tem¬ 
pore  magis  antrorsum  inclinatur ,  ut  inferiores  pulmo¬ 
num  lobi  melius  expandi  possint. 

Saepe  jam  ab  initio  morbi  aegrum  in  pectore  denu¬ 
datum  y  et  erecto  corpore  sedentem  inspicientes,  in  re¬ 
gione  claviculae  et  superiorum  costarum  unius  alteriusve 
aut  utriusque  lateris  collapsum  cutis  et  musculorum  ani¬ 
madvertere  possumus  ita,  ut  foveae  solito  majores 
circa  claviculam  et  costas  formentur,  quod  eo  facilius  in 
oculos  incidit,  si  collapsus  unum  adhuc  tantum  latus  prae 
altero  occupat.  Hoc  cum  symptomate  congruunt  resul¬ 
tata,  quae  ex  mensurationibus  reiteratis  circumferentiae 
thoracis  in  superiore  et  inferiore  ejus  parte  redundarunt. 

Secundum  mensiones  a  Hirlz  in  sanis  hominibus  in¬ 
stitutas  ,  circumferentia  thoracis  superior  sub  fossis  axil¬ 
laribus  sumta,  septem  centimetris  in  viris,  quinque  cen¬ 
timetris  in  feminis,  et  duobus  dimidioque  centrimetro  in 
infantibus  a  tribus  ad  duodecim  annos  natis,  major,  si  e 
numeris  singula  mensuratione  obtentis  medietas  arithme¬ 
tica  sumitur,  quam  circumferentia  thoracis  in  regione  car¬ 
tilaginis  ensiformis  sumta.  Statu  morboso,  per  tubercula 
jam  emollita  inducto,  superior  thoracis  pars  magis  colla- 
bitur,  quum  pulmones  impervii  fiant,  et  in  regione  exca¬ 
vationum  contrahantur;  inferior  contra  pars,  volumine 
hepatis  increscente,  extenditur,  et  ita  fit,  ut  thorax,  qui 
prius  formam  coni  truncati,  cujus  apex  inferiora  spectat, 
referebat,  pedetentim  formam  cylindri,  dein  coni,  cujus 
apex  caput  spectat,  adquirat.  IJirtz  per  mensurationes  in¬ 
venit,  quod  in  septuaginta  quinque  virjs  sub  stadio  emol- 
litionis  tuberculorum  circumferentia  inferior  duobus  ple¬ 
rumque  centimetris  major  fuerit,  quam  superior.  Si  jam 
ulceratio  adfuit,  tunc  circumferentia  inferior  quatuor  ple¬ 
rumque  centimetris  major  erat  superiore.  Ilis  ex  rationi- 
uibus  perspicitur,  circumferentiam  thoracis  per  tubercu- 
losim  eo  modo  transfigurari,  ut  in  superiore  parte  de¬ 
crescat,  in  inferiore  autem  crescat. 

Signa  ex  motu  respiratorio. 

Facilitas  aut  difficultas  respirandi,  modus  peculiaris 
hanc  functionem  perficendi,  quamvis  momentosa  sint  in 
aliis  morbis  pectoris,  in  tuberculoseos  diagnosi  minoris 
sunt  dignitatis.  Multi  enim  exstant,  quorum  pulmones 
tuberculis  sunt  infarcti,  quin  imo  excavati,  qui  tamen 
ire,  imo  currere,  laborare,  profundum  spiritum  ducere 
possunt,  quin  difficultatibus  praemantur. 

Saepe  econtra  respirandi  difficultas  per  longum 
tempus  phthisim  tuberculosam  antecedit;  et  tunc  conge¬ 
stiones  in  pulmonibus  causa  simultanea  tum  illius  difficul¬ 
tatis,  quum  tuberculorum  evolutorum  esse  videntur. 
Saepe  etiam  dispnoea  adest,  quin  tubercula  adsint, 
quum  multae  aliae  circumstantiae  hujus  causa  esse  possint. 

Si  febris  hectica  evolvitur,  tunc  ob  circulationem 
acceleratam  et  refluxum  sanguinis  in  pulmones  impedi¬ 
tum,  accumulatio  sanguinis  in  pulmonibus,  et  inde  dis¬ 
pnoea  oritur.  Si  uno  in  latere  pulmonis  parietes  cum 
illis  thoracis  sunt  concreti,  hujus  lateris  pulmo  sese  non 
bene  expandere  poterit,  et  alii  thoracis  lateri  major  ex¬ 
pansio  concessa  erit.  Pariter  illo,  in  latere  silebit  respi¬ 
ratio,  ubi  empyematis  aut  hydrothoracis  sedes  est,  quae 
percussione  thoracis  eruere  possumus. 

Signa  ex  tussi. 

* 

A  multis  tussis  brevis  et  sicca  pro  symptomate  con¬ 
stanti  tuberculoseos  incipientis  habetur;  sed  quamvis  sae¬ 
pe,  minime  tamen  semper  res  se  ita  habet.  Nam  haud 
raro  non  jam  ab  initio  tussis  est  humida  et  repetitis  vi¬ 
cibus  rediens ;  sed  multi  etiam,  uti  Lolli?  observavit,  tan¬ 
dem  in  ultimo  morbi  stadio  tussitare  incipunt. 

Plerumque  progrediente  morbo  et  excavationibus 
excultis ?  tussis  molestia  decrescit  ita,  ut  dein  sputa 

conglobata  facillime  ejiciantur,  quod  quidem  aegri  spem 
nutrire  solet,  sed  excavationes  magnas  cum  magnis  ra¬ 
mis  bronchialibus  communicare  testatur.  Ceterum  ex 
tussi  sola  minime  diagnosis  statui  poterit. 

Signa  ex  sputis* 

A  principio  sputa  tantum  mucosa,  fluida,  in  bron¬ 
chiis  secreta,  praecipue  mane  ejiciuntur,  tandem  post 
emollitionem  tuberculorum  adparent  particulae  albae,  gra¬ 
nulosae,  fluido  intermixtae  inque  eo  strias  formantes,  ex 
quibus  autem  minime  emollitio  cognosi  potest;  nam  gra¬ 
nula  etiam  secreta  tonsillarum  esse  et  striae  ex  ramis 
bronchialibus  tenuioribus  ortum  ducere  possunt. 

Tantum  si  excavationes  jam  sunt  formatae,  tam  pus, 
quam  massam  tuberculosam  in  sputis  animadvertere  li¬ 
cet.  Summe  varia  tunc  est  massa  e  bronchiis  ejecta,  haec- 
que  variabilitas  dependet  a  vario  bronchiorum  cum  ca¬ 
vis  communicandi  modo,  a  varia  longitudine,  latidudine 
et  diramificatione  bronchiorum,  quae  sputa  permeant,  et 
a  diversa  quantitate  qualitateque  muci  bronchialis  simul 
admixti.  Sputa  tunc  temporis  formam  plerumque  exhi¬ 
bent  circumscriptam,  i.  e.  globosam  aut  ovalem  aut  pla¬ 
num  rotundum  referentem,  nonnunquam  sunt  floccosa  et 
in  fundo  seri  turbiduli  suspensa,  nonnunquam  in  hujus  su¬ 
perficie  natant;  saepe  autem  etiam  nulla  plane  serositas 
ea  concomitatur ,  denique  massas  viridicantes,  griseas, 
cinereas  aut  luride  rubras  efformant.  Odorem  haec  sputa 
plerumque  plane  non,  saepe  autem  et  plus  minusve 
ingratum  largiuntur,  quod  saepe  a  pariete  cavi  gangrae- 
nescente  originem  ducit.  Quamvis  quaedam  sputorum 
formae,  uti  floccosa,  et  planum  rotundum  referentia, 
sputa  tuberculosi  maxime  peculiaria  esse  videantur,  ta¬ 
men  sub  certis  circumstantiis  et  in  aliis  morbis  hae  spu¬ 
torum  varietates  occurrere  possunt  ita ,  ut  semper  ad- 

huc  in  volis  maneat,  ut  per  penitiorem  sputorum  disqui¬ 
sitionem  diagnosis  dilucidetur. 

Haec  dilucidatio  jam  diu  in  investigatione  chemica 
uti  et  microscopica  substantiarum  ejectarum  quaeritur, 
quae  autem  hucusque  parum  fructus  tulisse  videtur.  Ta¬ 
men  recentiori  tempore  a  Scharlau  nova  inquisitionis  me¬ 
thodus  tali  respectu  est  proposita ,  per  quam  dein,  quum 
tubercula  emollita  una  cum  sputis  ejiciantur ,  eorum  prae¬ 
sentiam  per  indagationem  cliemicam  et  microscopicam  de¬ 
monstrari  posse  dicit.  Sputa  secundum  eum ,  individuo¬ 
rum  phthisi  tuberculosa  laborantium,  constant  ex  massa 
tuberculosa  emollita ,  pure  et  muco  bronchiali  et  tra¬ 
cheali.  Ab  initio  morbi  haec  sputa  paucas  tantum  pallide 
flavas  demonstrant  strias? magisque  globosae  sunt  formae; 
hae  striae  augentur  pedetentim  et  dein  sputa  fluidiora 
fiunt,  coloremque  obscurius  flavum  acquirunt,  striis  ru- 
biginosis  sanguineis  intermixtum.  Quum  massa  tubercu¬ 
losa  in  acido  sulphurico  diluto  et  in  liquore  carbonatis  li¬ 
xivae  insolubilis  sit,  ejus  praesentia  aut  absentia  per  coc¬ 
tionem  sputorum  cum  his  fluidis  demonstrari  potest.  Si 
nempe  sputa  inquirenda  cum  quintupla  aut  sextupla  quan¬ 
titate  acidi  sulphurici  diluti  in  tubo  vitreo  super  flamma 
spiritus  vini  coquuntur,  mucus  in  fluido  resolvitur  hoc- 
que  clarum  relinquit,  massa  autem  tuberculosa  insoluta 
remanet,  fluidum  opacum  reddit  et  quieti  commissa  fun¬ 
dum  petit  sub  forma  praecipitati  albo  -  grisei  pulveru¬ 
lenti.  Si  porro  sputa  sub  microscopio  consideramus ,  mu¬ 
cus  constare  videtur  ex  fluido  et  vesiculis  f aliis  cellulis 

s. 

epithelii),  pus  ex  fluido  et  granulis  est  compositum,  quae 
sphaerica  sunt  et  superficiem  gibbosam  habent.  Massa  tu¬ 
berculosa  vero  format  agglomerata  parvorum h  rotundo¬ 
rum  granorum,  quae  minora  sunt,  quam  granula  puris, 
neque  gibbosa  ut  haec.  Massa  ope  acidi  sulph.  dii.  prae¬ 
cipitata,  illa  grana  a  se  invicem  separata  et  in  series 

disposita  repraesentat;  quae  ope  Kali  et  Ammonii  cau¬ 
stici  penitus  resolvuntur. 

Haemoptysis  qua  signum. 

Sat  frequenter  haec  tuberculosim  pulmonum  aut  an¬ 
tecedit,  aut  concomitatur  ita,  ut  saepissime  ex  ejus 
praesentia  in  eam  tuberculorum  conjecturetur;  et  tamen 
multi  exstant  phthiseos  casus,  in  quibus  nulla  haemo¬ 
ptoe  adparet,  et  saepius  adhuc  haemoptoe  sine  tu¬ 
berculis  invenitur.  Plerumque  omnium  aliorum  symp¬ 
tomatum  est  praecursor,  raro  phthisi  manifesta,  ra¬ 
rius  in  statu  conclamato  emergit,  et  feminas  magis, 
quam  viros  vexare  diligit.  Plurimis  in  casibus  san- 
auis  e  vasis  membranae  mucosae  bronchiorum  secerni- 
tur ,  tuneque  sanguis  muco  bronchiali  intermixtus  obscu¬ 
rior  imo  rubignosas  strias  formans  exspuitur ;  non  tam 
frequenter  ex  erosa  substantia  pulmonum  aut  ex  vase  in 
cavitate  disrupto  effunditur  sanguis,  qui  dein  fluidior  est 
laetiorisque  coloris.  Magna  quidem  gaudet  probabilitate? 
qood  haemoptoe  sine  alia  nota  causa  subito  ingruente, 
saepiusque  regrediente,  tubercula  in  pulmonibus  evol¬ 
vantur,  attamen  nil  certitudinis  praebet  hoc  symptoma, 
quia  tam  multae  exstant  exceptiones. 

Signa  e  circulo  sanguinis. 

Etiam  observatio  pulsus  et  febris  recidivantis  ad 
cognitionem  tuberculoseos  contribuunt.  Nonnulli  conten¬ 
dunt  ,  pulsum  in  phthisi  semper  esse  acceleratum  et 
quidem  magis  adhuc  in  aegrotis  stantibus,  quam  in  se¬ 
dentibus  jacentibusque.  Celerior  hic  circuitus  sanguinis 
explicandus  venit  tum  ex  impermeabilitate  minoris  ma- 
jorisve  plagae  pulmonum,  ut  inde  cor  coactum  sit ^  per 
celeriorem  circulationem  in  pulmonibus  et  inde  per  totum 

corpus  resarcire,  quae  expansioni  sanguinis  in  iis  per 
morbum  subtrahuntur,  tum  ex  reactionibus  febrilibus 
organismi,  quae  ab  initio  ex  irritatione  inflammatoria  pa¬ 
renchymatis  et  serius  ex  morbi  ipsius  devastationibus  ori¬ 
ginem  ducunt.  Febris  enim,  quae  ab  initio  morbi  raro 
animadvertitur,  tuberculis  in  emollitionem  transeuntibus, 
mox  sese  manifestat,  et  primo  quidem  characteris  est 
inflammatorii,  invaditque  aegrum  mox  post  coenam  aut 
tempore  vespertino  cum  levi  horripilatione,  quam  calor 
levis  cum  pulsu  tenso,  rubore  genarum,  aestuque  pal¬ 
marum  plantarumque  excipit.  Sentiuntur  saepius  dolores 
pungentes  in  pectore,  somnus  est  inquietus,  et  demum 
sudore  proripiente  aeger  aliquantulum  levaminis  sentit. 
Intrat  sudor  plerumque  hora  quarta  antelucana,  durat 
per  duas  tresve  horas  aegrumque  delassatum  relinquit. 
Occupat  sudor  ab  initio  tantum  collum  et  pectus,  se¬ 
rius  et  caput  reliquumque  corpus.  Fluidum  sudore  ex¬ 
cretum  peculiaris  plerumque  est  indolis  ,  acido  laetico 
abundat,  odoris  est  ingrati,  subacidi,  dulcis  et  consi¬ 
stendae  viscidae.  Urinae  sub  sudore  missae  parum  aut 
nil  sedimenti  deponunt,  saepe  tantum  nubeculam  for¬ 
mant,  odorisque  sunt  peculiaris  fere  violarum.  Interdiu 
aeger  est  apyreticus,  sicque  simulatur  febris  intermit¬ 
tens  quotidiana  aut  tertiana  nonunquam,  quae  autem  se¬ 
cundum  F.  Frank  differunt  eo ,  quod  intermittens 
quotidiana  vera  plerumque  horis  matutinis  aut  po- 
meridianis  accessus  celebret,  hectiea  autem  plerum¬ 
que  hora  sexta  vespertina  invadat;  quod  in  inter m. 
frigus  sit  intensius  diutiusque  durans ,  quodque  frigori 
calor  correspondeat,  et  urina  sedimentum  copiosius  et 
rubrum  deponat,  neque  sudor  tam  sit  ingrati  odoris  ac 
in  febri  hee  tica. 

■ ,  „■  ,  ,  .  *;  -  •;  •  'k':  ■■ 1  ■ ?  '  '•  :  k  -  • 

Nonnumquam  febris  aegrum  bi$  de  die  invadit,  una 
vice  ante  meridiem  et  altera  noctem  versus.  Spatia  apy- 

retico  morbo  ingravescente  Semper  fiunt  breviora  ita, 
ut  demum  typus  intermittens  in  continuum  remittentem 
transeat.  Tunc  sub  exacerbationibus  pulsus  saepe  fit  mol¬ 
lis  et  parvus,  sudor  semper  molestior  evadit  exhauriens- 
que,  urinae  saepe  ostendunt  guttas  oleosas  in  superficie 
et  sedimentum  purulentum.  Sanguis,  praecipue  versus 
finem  morbi  e  vena  missus,  format  parvam  placentam 
et  in  hoc  crustam  phlogisticam  albam ,  densam,  crassam, 
argute  marginatam ,  uti  haec  sub  pneumonia  et  rheuma¬ 
tismo  acuto  observari  solet. 

Omnia  haec  symptomata  recensita  plerisque  quidem 
pththisicorum  ^variis  cum  modificationibus  conveniunt;  ta¬ 
men  nonnunquam  febris  ultimis  tantum  diebus  emergit, 
sudores  saepe  deficiunt,  aut  per  longius  tempus  inter¬ 
mittunt,  nec  non  alii  morbi  consumentes  similibus  signis 

o 

stipari  solent  ita,  ut  haec  tantum  in  connubio  cum  aliis 
signis  majorem  dignitatem  adquirant. 


Symptomata  complicationum. 

Frequentissime  in  phthisi  occurrit  affectio  simul tanea 
pleurae  costalis  et  pulmonalis;  in  omnibus  enim 
fere  cadaveribus  hoc  morbo  peremtorum  inveniuntur  ad¬ 
haesiones  et  concretiones  harum  membranarum  inter  se, 
ut  et  novae  pseudomembranae ,  interdum  sat  crassae  et 
densae  ex  lympha  plastica  formatae.  Videntur  formari 
hae  adhaesiones  tam  per  solam  effusionem  lymphae  co- 
agulabilis  in  superficie  tuberculorum,  quam,  quod  fre¬ 
quentius  esse  videtur,  per  pleuresias  partiales  chronicas. 
Hae  pleuresiae ,  ut  et  tensio  et  vellicatio  per  firmas  ad¬ 
haesiones  pleurae  inductae,  in  causa  sunt,  quod  saepius 
durante  morbo  dolores  pungentes  in  pectore  percipiantur; 
nam  aflectio  et  destructio  pulmonum  ipsorum  nullum 
plane  dolorem  inducunt. 

Itidem  per  pleuriti  des  intensiores  inducitur  em  py? 
e  m  a ,  sub  quo  per?  fluidum  purulentem  a  pseudomem- 
branis  secretum,  aut  ex  ruptura  vomicarum  effusum 
pulmo  comprimitur,  ut  respiratio  tantum  in  apice  et  se¬ 
dente  aegro  summa  cum  intentione  musculorum  possi¬ 
bilis  sit.  Matatur  quoque  forma  lateris  affecti  thoracis; 
circumferentia  ejus  evadit  major,  musculi  intercostales 
protruduntur  et  sub  respiratione  hoc  latus  immobile  ma¬ 
net;  percussione  sono  obtuso  in  loco,  ubi  fluidum  est* 
ejus  sedes  indicatur. 

Nonnunquam  subito  per  rupturam  cavernae  com¬ 
municationumque  inter  hanc  et  inter  cavum  pleurae  in¬ 
ductam,  symptomata  urgentia  pneumoth  orae  is  emer¬ 
gunt.  Magna  tunc  fit  expansio  lateris  affecti,  deprimitur 
diaphragma ,  hepar  sub  costis  prominet,  aegri  situm  erecv 
tum  servare  sunt  coacti,  sub  percussione  thorax  dolii 
vacui  adinstar  resonat,  nullus  potest  percipi  strepitus 
vesicularis  in  latere  affecto,  dum  in  latere  non  affecto  hic 
augetur  Si  simul  fluidum  in  cavum  pleurae  stillat,  auditur 
sonus  ac  si  acus  in  vitrum  caderet,  sic  dictus  tinnitus  me¬ 
tallicus.  Commutari  possent  signa  pneumothoracis  cum 
illis  emphysematis ;  sed  quamvis  in  ambobus  sonus  acu¬ 
tus  sub  percussione  audiatur,  tamen  sub  priori  nullus 
plane  strepitus  vesicularis  percipitur,  dum  sub  posteriori 
hic  strepitus  tamen  nonnunquam,  quamvis  debilis;  sem- 

'i  » 

per  autem  peculiaris  crepitatio  adest. 

Nonnunquam  symptomata  ex  affectione  laryngis 
et  tracheae  prodeuntia  diagnosin  tuberculoseos  pul¬ 
monalis  incertam  reddere  possunt.  Causat  nempe  exul¬ 
ceratio  laryngis  raucedinem,  debilitatem  vocis,  imo  apho¬ 
niam ,  sensum  titillantem  aut  urentem  in  ejus  regione, 
tussim  asperam  et  sibilantem.  Inflammatio  praecedens 
nonnunquam  affectionem  anginae  membranaceae  valde 
similem  provocat,  similesque  ut  haec  sequelas,  ut  ineras- 

sationem  membranae  mucosae,  pseudomembranas  etc.  re¬ 
linquit,  Difficultas  deglutiendi ,  quae  sese  tunc  quando¬ 
que  insinuat,  aut  a  degeneratione  aut  devastatione  epi¬ 
glottidis  causari  videtur.  Haec  omnia  si  ab  initio  morbi 
ingruunt,  quod  rarius  accidit,  phthisim  laryngeam  solam 
adesse  simulant  ;  uti  et  affectiones  laryngeo  -  tracheales 
pro  phthisi  pulmonali  imponere  possunt. 

Durante  decursu  phthiseos  intercurrunt  saepe  p  ne  li¬ 
monia  e  tam  universales  quam  partiales  ,  tam  acutae  quam 
chronicae.  Acutae  pneumoniae  sese  manifestant  per  sputa 
cruenta,  dysponoeam  adauctam,  febrim  validiorem  et 
signa  consueta  percussionis  et  auscultationis;  tamen  ea¬ 
rum  diagnosis  semper  difficultatibus  premitur ,  quum 
saepe  intrant,  quin  in  aegro  mutatio  quaedam  observari 
possit.  Idem  valet  de  pneumoniis  chronicis ,  quae  plerum¬ 
que  sensus  tam  aegri ,  quam  medici  subterfugiunt.  Haec 
subdola  ratio  et  id,  quod  per  eas  tam  depositio,  quam 
emollitio  tuberculorum  admodum  adjuventur,  summe  pe¬ 
riculosas  reddunt  has  pneumonias. 

Per  intentionem  validam  cordis  dextri,  sanguinem 
per  pulmones  impervias  propellendi,  in  multis  phthisico¬ 
rum  dilatatio  ventriculi  dextri  cum  vel  sine  in- 
crassatione  ejus  parietum  inducitur.  Symptomata  inde 
prodeuntia  sunt:  pulsationes  validores  majorique  in  am¬ 
bitu  perceptibiles  (quamvis  hoc  et  ab  infarcto  parenchy¬ 
mate  pulmonum  causatur),  intumescentia  et  levis  pulsa¬ 
tio  venarum  jugulanum ,  frequentes  accumulationes  seri 
in  extremitatibus  inferioribus  et  in  abdomine,  uti  et  tu¬ 
mor  livorque  faciei  et  labiorum,  situs  erectus  aegri,  dy¬ 
spnoea  et  irregularitas  intermissioque  pulsus. 

Varia  sunt  signa,  quibus  vitiosa  conditio  systematis 
chylopoetici  sub  phthisi  se  se  enuntiat.  Saepe  dolor 
in  regione  ventriculi,  vomitus,  rubor  linguae,  sitis  in¬ 
tensa  et  anorexia  gastritidis  acutae  indicia  sunt,  quae 

nonnumquam  ante  tuberculosim ,  saepius  in  primo  ejus 
stadio  et  frequentissime  versus  phthiseos  exitum  evolvi¬ 
tur,  et  plerumque  ejus  decursum  celeriorem  reddit.  [Ga¬ 
stritis  chronica,  quae  adhuc  frequentior  est,  sese  enun¬ 
tiat  per  fastidium  ciborum,  sensum  ponderis  et  caloris  in 
ventriculo  ex  cibis  adsumptis,  cum  lingua  mox  pallida, 
mox  margine  apiceque  rubra ;  uti  et  per  sitim  intensam , 
imo  per  vomitum. 

Etiam  symptomata  enteritidis  tam  acuta  quam  chronica 
non  raro  in  variis  phthiseos  stadiis  evolvuntur,  quae  pro¬ 
cessum  tuberculosum  etiam  in  intestinis  et  glandulis  me¬ 
sentericis  vigentem  testantur.  Per  tubercula,  praeci¬ 
pue  per  earum  exulcerationem  et  inde  effectam  perfora¬ 
tionem  intestini,  peritonitidis  acutae  symptomata  provocan¬ 
tur,  quae  plerumque  cito  vitae  terminum  ponit. 


Symptomata  subjectiva  multo  inferioris  sunt 
valoris;  referuntur  ad  ea:  Sensus  ponderis  et  pressionis, 
dolores  pectoris  pungentes  in  regione  claviculari  et  mam¬ 
mali  etc.  Haec  autem  cum  aliis  signis  unita  ad  cognitio^ 
nem  morbi  contribuent. 

Theses  defendendae. 

Dantur  specifica.  , 

II. 

Unter  den  pharmakologischen  Mitteln  gibt  es  keine 
Surrogate. 

III. 

Tuberculosis  et  Scrophulosis  una  eademque  dyscrasia. 

IV. 

Inde  sequitur,  tuberculosim  et  scrophulosim  in  ge¬ 
nere  eandem  expostulare  therapiam. 

V. 

Emphysema  pulmonum  vesiculare  tuberculosin  arcet. 

VI. 

Febris  intermittens  neurosis. 

VII. 

Da  die  pathologische  Anatomie  uns  oft  den  Tuberkel- 
und  Krebsprocess  in  regressiver  Metamorphose  zeigt,  so 
liefert  sie  uns  damit  den  Beweis  fur  die  Moglichkeit  der 
Heilung  von  Tuberkeln  und  Krebs. 

VIII. 

Mercurii  praecipitati  rubri  usus  internus  in  tractanda 
syphilide  usui  sublimati  corrosivi  anteponendus. 

X. 

Nichts  beweist  klarer  die  materielle  Grundlage  der 
psychischen  Thatigkeiten,  ais  die  Moglichkeit,  dass  je  de 
e  i  n  z  e  1  n  e  derselben  aus  der  Einheit  und  Harmonie  des 


geistigen  Lebens  pathologisch  herausgerissen ,  und  unab- 
hangig  von  den  ubrigen  verandert  werden  kann. 

Ccmstatt  I,  328. 

X. 

Observatum  est  in  infantibus,  celerius  occidere  festi¬ 
natam  maturitatem. 

Quine  tilian.  De  insl.  orat .  L.  IV. 


XI. 


Non  est  magnum  ingenium  sine  mixtura  dementiae* 

Seneca. 

XII. 

Febris  potius  morborum  umbra,  quam  ipse  mor¬ 
bus  est.  PeL  Frank. 

XIII. 

Caries  und  Necrose  verhalten  sich  zu  einander  wie 
Krankheit  und  Heilung. 


XIV. 

Scepticismus  medicinae  modernae,  omnium  fere  me¬ 
dicamentorum  actionem  negans,  regressum  hujus  scientiae 
minatur. 

XV. 

Si  etiam  inter  centum  casus  medicus  semel  solummo¬ 
do  juvare  posset,  hoc  therapiam  neglectam  non  excusaret. 


XVI? 

Der  Baum,  auf  dem  der  medicinischen  Wissenschaft 
Fruchte  erwachsen,  ist  die  rationelle  Empirie ;  Theorien 
sind  daran  wuchernde  Parasiten. 


XVII. 

Medicinae  scientia  tantum  per  methodum  eclecticam 
progredi  potest. 

XVIII. 

In  dubiis  libertas — in  necessariis  unitas  — in  omnibus 
caritas.  Ambrosius* 

